Predovšetkým v Amerike deti oblečené do zábavných či strašidelných masiek chodia na Halloween koledovať od domu k domu, a aby dostali sladkosti, používajú klasické porekadlo „Trick or treat“. Do kostýmov sa však prezliekajú aj dospelí, ktorí si užívajú rôzne večierky, prehliadky, návštevy strašidelných domov alebo filmové premietania. Okrem toho je obľúbené aj vyrezávanie tekvíc.